Kauno Jiesia

UAB „Kauno Jiesia“ – vienintelė sertifikuota serijinio kaulinio porceliano gamykla Baltijos šalyse, ilgamečių keramikos gamybos tradicijų įmonė. Buveinės adresas: Chemijos g. 29, LT-51333, Kaunas, Petrašiūnai.

 Istorija 

Įmonė įkurta 1938 m.,http://www.madeinlithuania.lt/Dekoratyviniai_gaminiai-imone49-Kauno_Jiesia  Kauno Jiesios istorija kuomet Vilijampolėje veikė „Š. Zalberio koklių ir keramikos fabrikas“. Nuo 1964 m. pradėta sparčiai plėtoti dailiosios ir buitinės keramikos gamyba. Įmonė veikė kaip Eksperimentinė dailiosios keramikos gamykla „Jiesia“. 1974 m. įsteigtas eksperimentinis kaulinio porceliano gamybos baras. 
Sovietmečiu gamyklos cechai veikė Kybartuose, Kuršėnuose, Skaudvilėje, taip pat veikė filialas „Vilijampolės keramika“. 1983 m. Kauno įmonėje buvo pradėti organizuoti tradiciniais tapę tarptautiniai keramikų simpoziumai, kuriuose sukurtus kūrinius yra įsigiję muziejai, galerijos.http://maga.lt/56424 Keramikų simpoziumai KauneNetikėtos kaulinio porceliano idėjos - kauniečių simpoziume 

2006 m. įkurta UAB „Kauno Jiesia“, kai į dideles skolas įklimpusios įmonės vadovai pranešė apie įmonės bankrotą. Tuo metu įmonėje dirbo 96 darbuotojai.http://senas.lzinios.lt/lt/2006-08-01/aktualijos/jiesia_atleido_darbuotojus.html Atleidžiami darbuotojai iš bankrutuojančios įmonės Vėliau į naują įrangą ir patalpų atnaujinimą per dvejus metus investuota apie 200.000 Lt.

 Produkcija 

Daugiau kaip 90 % visų dirbinių įmonėje yra gaminama ir dekoruojama rankiniu būdu, todėl „Jiesios“ porcelianas yra vienetinis, turintis išliekamąją vertę. Čia gaminami kavos, arbatos, pietų servizai, puodelių komplektai, indai, suvenyriniai dirbiniai, vazos. Šalia serijinės ir mažatiražės gamybos atliekami ir įvairūs individualūs užsakymai. Gaminiai  papuošiami įsimintinomis datomis, vardais, monogramomis, bendrovių ir įstaigų logotipais, individualiais dekorais. Dominuoja subtilus dekoras, minimalistinis stilius. „Jiesios“ asortimentą sudaro apie 200 formų indai. Pagrindinė žaliava – iš Anglijos importuojama porceliano masė. „Kauno Jiesia“ pakilo iš pelenų 

 Šaltiniai 

 Nuorodos 
 Oficiali UAB „Kauno Jiesia“ svetainė

Kategorija:Lietuvos pramonės įmonės
Kategorija:Kauno įmonės
Kategorija:Keramika